ai4bharat/Pralekha huggingface dataset:
ஜல்சக்தி அமைச்சகம்
டிசம்பர் முதல் மார்ச் வரை மழைநீர் சேகரிப்பு விழிப்புணர்வு பிரசாரம்: நேரு யுவ கேந்திரா அமைப்பு தொடக்கம்
நாடு முழுவதும் 623 மாவட்டங்களில் மழைநீர் சேகரிப்பு விழிப்புணர்வு பிரசாரத்தை, டிசம்பர் முதல் 2021 மார்ச் வரை நேரு யுவ கேந்திர அமைப்பினர் தொடங்கியுள்ளனர்.
ஜல் சக்தி அமைச்சகத்தின், தேசிய நீர் திட்டம், இளைஞர் விவகார மற்றும் விளையாட்டுத்துறை அமைச்சகத்தின் நேரு யுவ கேந்திர அமைப்புடன் இணைந்து மழைநீர் சேகரிப்பு விழிப்புணர்வு பிரசாரத்தை இன்று தொடங்கியது. இந்த பிரசாரத்தை ஜல்சக்தி துறை அமைச்சர் திரு கஜேந்திர சிங் செகாவத், இளைஞர் விவகாரம் மற்றும் விளையாட்டுத்துறை அமைச்சர் திரு கிரிண் ரிஜிஜூ ஆகியோர், ஜல்சக்தி துறை இயைமைச்சர் திரு ரத்தன் லால் கட்டாரியா முன்னிலையில் தொடங்கி வைத்தனர்.
இந்நிழ்ச்சியில் நாடு முழுவதும் உள்ள நேரு யுவ கேந்திர அமைப்பினர் காணொலி காட்சி மூலம் பங்கேற்றனர்.
இந்நிகழ்ச்சியில் பேசிய மத்திய அமைச்சர் திரு கஜேந்திர சிங் செகாவத், நீர் பாதுகாப்பு மற்றும் மழைநீர் சேகரிப்பில் கவனம் செலுத்த வேண்டியதை வலியுறுத்தினார். இந்த புரட்சிகரமான பிரசாரத்தில் இளைஞர்கள் ஈடுபட வேண்டும் என மத்திய அமைச்சர் கிரிண் ரிஜிஜூ கூறினார். நீர் பாதுகாப்புக்கு மத்திய அரசு அதிக முக்கியத்துவம் அளிப்பதாகவும், நீர் மேலாண்மைக்கு ஒருங்கிணைந்த அணுகுமுறையை பின்பற்ற வேண்டும் என மத்திய அமைச்சர் திரு கட்டாரியா கூறினார்.
மழைநீர் சேகரிப்பு பிரசாரத்துக்கான போஸ்டர்களை மத்திய அமைச்சர்கள் கூட்டாக வெளியிட்டனர்.
நேரு யுவ கேந்திர அமைப்பினர் நாடு முழுவதும் 623 மாவட்டங்களில், இப்போதிலிருந்து அடுத்தாண்டு மார்ச் வரை, இந்த விழிப்புணர்வு பிரசாரத்தை மேற்கொள்ளவுள்ளனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1682427
குடியரசுத் தலைவர் செயலகம்
நான்கு நாடுகளின் தூதர்களுக்கான நியமனப் பத்திரங்களை குடியரசுத் தலைவர் பெற்றுக் கொண்டார்
குடியரசுத் தலைவர் மாளிகையில் இன்று  இந்தியாவுக்கான தான்சானியா, ட்ஜிபோத்தி, செர்பியா மற்றும் வடமாசிடோனியா நாடுகளின் தூதர்களின் நியமனப் பத்தி்ரங்களை குடியரசுத் தலைவர் திரு ராம் நாத் கோவிந்த், பெற்றுக் கொண்டார். இன்று நியமனப் பத்திரங்களை வழங்கியவர்கள் விவரம் வருமாறு:
1) திருமதி அனிஷா கே பெகா, ஹைகமிஷனர் ஐக்கிய தான்சானியா குடியரசு
2) திரு இசே அப்தில்லாஹி அசோவே, ட்ஜிபோத்தி குடியரசின் தூதர்
3) திரு சினிசா பெவிக், செர்பியா குடியரசின் தூதர்
4) திரு ஸ்லோபோடான் உசுனோவ், வடமாசிடோனியா குடியரசின் தூதர்
நியமனப் பத்திரங்களை வழங்கிய பிறகு நான்கு புதிய தூதர்களுடனும் குடியரசுத் தலைவர் தனித்தனியாக கலந்துரையாடினார். மேலும் புதிய தூதர்களாக நியமிக்கப்பட்டிருப்பதற்காக அவர்களுக்கு வாழ்த்துத் தெரிவித்த அவர், அந்த நாடுகளுடன் இந்தியா கொண்டுள்ள நட்புறவை சுட்டிக்காட்டியதுடன், புதிய தூதர்களுடனான பன்முக உறவையும் எடுத்துரைத்தார். இருதரப்பு உறவுகளை வலுப்படுத்துவதில் சில புதிய தூதர்களின் பணி வெற்றியடையவும் அவர்கள் ஆரோக்கியமாக வாழவும் வாழ்த்துத் தெரிவித்தார்.
புதிய தூதர்கள் மூலம் அந்தந்த நாடுகளின் தலைவர்ளுக்கு தமது நல்வாழ்த்துகளையும் குடியரசுத் தலைவர் தெரிவித்துக் கொண்டார். அப்போது பேசிய புதிய தூதர்கள் இந்தியாவுடனான தங்களது நாடுகளின் நட்புறவை வலுப்படுத்த மேலும் நேரில் நெருக்கமாக பணியாற்ற உறுதி பூண்டிருப்பதாகத் தெரிவித்தனர்.
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம் உள்ளிட்ட மாநிலங்களில் துரித கதியில் நெல் கொள்முதல் நடைபெற்று வருகிறது, கடந்த பருவத்தை விட இந்த முறை 22.43% அதிக கொள்முதல்
2020-21-ஆம் ஆண்டுக்கான கரிப் சந்தைப்படுத்துதல் பருவத்தில், ஏற்கனவே இருக்கும் குறைந்தபட்ச ஆதரவு விலை திட்டங்களின் படி கொள்முதல் முழுவீச்சில் நடக்கிறது.
பஞ்சாப், ஹரியானா, உத்திரப் பிரதேசம், தமிழ்நாடு, உத்திரகாண்ட், சண்டிகர், ஜம்மு & காஷ்மீர் மற்றும் கேரளா ஆகிய மாநிலங்கள்/யூனியன் பிரதேசங்களில், கரிப் 2020-21 பருவத்துக்கான நெல் கொள்முதல் துரித கதியில் நடைபெற்று வருகிறது.
2020 அக்டோபர் 19 வரை, 8.54 லட்சம் விவசாயிகளிடம் இருந்து ஒரு மெட்ரிக் டன் நெல்லுக்கு ரூ 18,880 என்னும் குறைந்தபட்ச ஆதரவு விலையில், 98.19 லட்சம் மெட்ரிக் டன்கள் நெல் ரூ 18,539.86 கோடிக்கு வாங்கப்பட்டுள்ளது.
கரிப் சந்தைப்படுத்துதல் பருவம் 2019-20-இன் இதே காலகட்டத்தில் நெல் கொள்முதலின் அளவு 80.20 மெட்ரிக் டன்கள் ஆகும். எனவே, கடந்த பருவத்தை விட இந்த முறை 22.43 சதவீதம் அதிக நெல் கொள்முதல் செய்யப்படுள்ளது.
மேலும் மாநிலங்களின் கோரிக்கையை ஏற்று 42.46 லட்சம் மெட்ரிக் டன் பருப்பு மற்றும் எண்ணெய் விதைகளை தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்திரப்பிரதேசம், ஒடிஷா, ராஜஸ்தான் மற்றும் ஆந்திரப் பிரதேசம் மாநிலங்களில் கொள்முதல் செய்ய ஒப்புதல் அளிக்கப்பட்டுள்ளது.
மேலும் 1.23 லட்சம் மெட்ரிக் டன் கொப்பரையை ஆந்திரப் பிரதேசம், கர்நாடகா, தமிழ்நாடு மற்றும் கேரளா மாநிலங்கள் கொள்முதல் செய்யவும் ஒப்புதல் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்:https://pib.gov.in/PressReleasePage.aspx?PRID=1666119
-----
(Visitor Counter : 114
நிதி அமைச்சகம்
தங்கப் பத்திரத் திட்டம் வெளியிடும் தேதிகள் வெளியீடு
மத்திய அரசு, ரிசர்வ் வங்கியுடன் ஆலோசித்து தங்கப் பத்திரங்களை வெளியிட முடிவு செய்துள்ளது. இந்த தங்கப் பத்திரங்கள் 2021 அக்டோபர் முதல் 2022 மார்ச் மாதம் வரை 4 பகுதிகளாக வெளியிடப்படவுள்ளன. 2021ம் ஆண்டில் நவம்பர் 2, டிசம்பர் 7 ஆகிய தேதிகளிலும், 2022ம் ஆண்டில் ஜனவரி 18, மார்ச் 8 ஆகிய தேதிகளிலும் வெளியிடப்படும்.
இந்த தங்கப் பத்திரங்கள் வர்த்தக வங்கிகள், குறிப்பிட்ட தபால் அலுவலங்கள் மற்றும் பங்குச் சந்தை மூலம் விற்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1765519
நுகர்வோர் நலன், உணவு மற்றும் பொது விநியோகம் அமைச்சகம்
2020-21 காரீப் சந்தைக் காலத்தில் குறைந்தபட்ச ஆதரவு விலையில் கொள்முதல் நடவடிக்கைகள்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 ஜனவரி 29 வரை 596.98 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 501.97 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 18.92 சதவீதம் அதிகமாகும்.
நடப்பு காரீப் சந்தை காலத்தில் 86.79 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 112709.84 கோடி பெற்றுள்ளனர்.
மேலும், மாநிலங்களின் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
பாதுகாப்பு அமைச்சகம்
விடுதலையின் அம்ருத் மஹோத்சவத்தின் ஒரு பகுதியாக ரெனாக் மலைச் சிகரத்தில் பிரம்மாண்ட தேசியக் கொடி ஏற்றம்: மத்திய அமைச்சர் திரு ராஜ்நாத் சிங் பாராட்டு
விடுதலையின் அம்ருத் மஹோத்சவத்தைக் கொண்டாடும் வகையில், டார்ஜிலிங்கில் உள்ள இமாலய மலையேறுதல் நிறுவனம் ஏற்பாடு செய்திருந்த கிளைம்பதானின் நிறைவு நிகழ்ச்சியில் மத்தியப் பாதுகாப்பு அமைச்சர் திரு. ராஜ்நாத் சிங் புதுதில்லியில் இன்று கலந்து கொண்டார். சிக்கிமில் உள்ள இமாலயப் பகுதிகளின் 4 சிறிய மலைச் சிகரங்களில் ஏப்ரல் 20-25, 2021 வரை கிளைம்பதான் நடைபெற்றது. க்ருப் கேப்டன் ஜெய் கிஷன் தலைமையில் 125 மலையேறும் வீரர்கள் ரெனாக், ஃப்ரே, பிசி ராய் மற்றும் பலுங் ஆகிய மலைச் சிகரங்களில் ஏறினார்கள்.
7500 சதுர அடியில், 75 கிலோ எடையிலான தேசியக் கொடி, ரெனாக் மலைச் சிகரத்தின் உச்சியில் ஏற்றப்பட்டது. மலைச் சிகரங்களின் மீது ஏற்றப்படும் மாபெரும் இந்திய தேசியக் கொடி என்ற சாதனையை ஆசிய சாதனைப் புத்தகம் மற்றும் இந்திய சாதனைப் புத்தகத்தில் இந்த நிகழ்வு படைத்துள்ளது. டார்ஜிலிங்கில் உள்ள இமாலய மலையேறுதல் நிறுவனத்தில் 75 மணி நேரம் இடைவிடாமல் 2.51 லட்சம் முறைகள் சூரிய நமஸ்காரம் செய்தும் இந்தக் குழு உலக சாதனையைப் படைத்தது.
இந்தத் தனித்துவம் வாய்ந்த நிகழ்வை அமைச்சர் திரு. ராஜ்நாத் சிங் வெகுவாகப் பாராட்டினார். இது போன்ற முன்முயற்சிகள் இளைஞர்களிடையே நாட்டுப் பற்றையும் சாகச உணர்வையும் ஊக்குவிக்கும் என்று தெரிவித்து, பங்கேற்பாளர்களுக்கான சான்றிதழ்களை அவர் வெளியிட்டார்.
கன்னியாகுமரி உள்ளிட்ட நாட்டின் பல்வேறு இடங்களில் தேசியக்கொடியைக் காட்சிப்படுத்த திட்டமிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746678
-----
(Visitor Counter : 222
புள்ளியியல் மற்றும் திட்ட அமலாக்கம் அமைச்சகம்
மத்திய புள்ளியியல் மற்றும் திட்ட அமலாக்கத்துறையின் இணை அமைச்சராக ராவ் இந்தர்ஜித் சிங் பொறுப்பேற்றார்
புதுதில்லியில் இன்று மத்திய புள்ளியியல் மற்றும் திட்ட அமலாக்கத்துறையின் இணை அமைச்சராக திரு ராவ் இந்தர்ஜித் சிங் பொறுப்பேற்றார். ஏழைகளுக்கான மற்றும் மக்களுக்கான அரசின் கொள்கைகளை அமல்படுத்துவதே தமது முக்கிய நோக்கமாகும் என்றும் பயனாளிகளுக்கு சென்றடையக் கூடிய விதத்தில் தரவுகளை சிறப்பாக பயன்படுத்துவதே தற்போதைய தேவையாகும் என்றும் அமைச்சர் குறிப்பிட்டார்.
அமைச்சகம் மேற்கொண்டுவரும் நடவடிக்கைகளை மூத்த அலுவலர்களுடனான கூட்டத்தில் அமைச்சர் ஆய்வு செய்தார்.
--- Top of Form
(Visitor Counter : 130
பிரதமர் அலுவலகம்
ஊழல் தடுப்பு விழிப்புணர்வு வார நிகழ்ச்சியையொட்டி நவம்பர் 3-ம் தேதியன்று பிரதமர் உரையாற்றவுள்ளார்
மத்திய ஊழல் தடுப்பு கண்காணிப்பு ஆணையத்தின் புதிய புகார் மேலாண்மை முறை இணையதளத்தை பிரதமர் தொடங்கிவைக்கிறார்
குடிமக்களுக்கு அவர்களுடைய புகார்கள் குறித்த அவ்வப்போதைய நிலை மற்றும் தகவல்களை இணையதளம் அளிக்கும்
மத்திய ஊழல் தடுப்பு கண்காணிப்பு ஆணையத்தின் ஊழல் தடுப்பு விழிப்புணர்வு வாரத்தையொட்டி, புதுதில்லி விக்யான் பவனில் நவம்பர் 3-ம் தேதியன்று பகல் 11 மணிக்கு நடைபெறவுள்ள நிகழ்ச்சியில் பிரதமர் திரு நரேந்திர மோடி உரையாற்ற உள்ளார்.
இந்நிகழ்ச்சியில், மத்திய ஊழல் தடுப்பு கண்காணிப்பு ஆணையத்தின் புதிய புகார் மேலாண்மை முறை இணையதளத்தை பிரதமர் தொடங்கிவைக்க உள்ளார். குடிமக்களுக்கு அவர்களுடைய புகார்கள் குறித்த அவ்வப்போதைய நிலை மற்றும் தகவல்களை இந்த இணையதளம் அளிக்கும். அத்துடன் நெறிமுறைகள் மற்றும் நல்ல நடைமுறை என்ற தலைப்பிலான படக்காட்சிகளுடன் கூடிய புத்தகத்தையும் அவர் வெளியிட உள்ளார். ஊழல் தடுப்புக்கான சிறந்த நடைமுறைகள் குறித்த தொகுப்பு நூலையும் விக்ய-வானி என்ற சிறப்பிதழையும் அவர் வெளியிட உள்ளார்.
வாழ்க்கையின் அனைத்து சூழல்களிலும், ஒருங்கிணைப்பு என்ற அம்சத்தை அனைத்துத் தரப்பினரிடையே பரப்பிடும் வகையில், ஆண்டுதோறும் ஊழல் தடுப்பு விழிப்புணர்வு வாரத்தை மத்திய ஊழல் தடுப்பு கண்காணிப்பு ஆணையம் கடைபிடிக்கிறது. வளர்ச்சி அடைந்த நாடாக ஊழல் இல்லாத இந்தியா என்ற தலைப்பில் அக்டோபர் 31 முதல் நவம்பர் 6-ம் தேதி வரை இந்த ஆண்டு கடைபிடிக்கப்படுகிறது. ஊழல் தடுப்பு விழிப்புணர்வு வாரம் என்ற தலைப்பில், நாடு முழுவதும் ஊழல் தடுப்பு கண்காணிப்பு ஆணையம் நடத்திய கட்டுரைப் போட்டியில் சிறந்த கட்டுரை எழுதிய 5 மாணவர்களுக்கு பிரதமர், பரிசு வழங்க உள்ளார்.
பிரதமர் அலுவலகம்
மிசோராம் மற்றும் மேகாலயா மாநிலங்களுக்கு பிரதமர் நாளை பயணம்; பல்வேறு வளர்ச்சித் திட்டங்களை தொடங்கிவைக்கிறார்
(பிரதமர் திரு. நரேந்திர மோடி, மிசோராம், மேகாலயா ஆகிய மாநிலங்களுக்கு நாளை பயணம் மேற்கொள்கிறார். அங்கு பல்வேறு வளர்ச்சித் திட்டங்களை அவர் தொடங்கிவைக்கிறார்.
“மனங்கவரும் மற்றும் அற்புதமான வடகிழக்குப் பகுதி அழைக்கிறது! மிசோராம் மற்றும் மேகாலயா மாநிலங்களுக்கு நாளை செல்வதை ஆவலுடன் எதிர்நோக்கியுள்ளேன். அங்கு பல்வேறு வளர்ச்சித் திட்டப் பணிகள் தொடங்கப்பட உள்ளன. இந்தத் திட்டங்கள், வடகிழக்குப் பகுதியின் வளர்ச்சிப் பயணத்துக்கு கூடுதல் பலம் சேர்க்கும்.
ஐஸ்வால் பகுதியில் நாளை நடைபெறும் நிகழ்ச்சியில், துய்ரியால் நீர்மின் திட்டத்தை நாட்டுக்கு அர்ப்பணித்து வைக்க உள்ளதை எனக்கு கிடைத்த பெருமையாக கருதுகிறேன். இந்தத் திட்டம் முடிவடைந்ததன் மூலம், மிசோராம் பகுதி மக்களுக்கு பயனளிக்கும்.
நமது இளைஞர் சக்தியை ஊக்குவிக்கும் வகையில், ரூ.100 கோடியில் வடகிழக்கு மூலதன நிதியை வடகிழக்குப் பிராந்திய மேம்பாட்டு அமைச்சகம் உருவாக்கியுள்ளது. இந்த நிதியத்திலிருந்து தொழில்முனைவோருக்கு காசோலைகளை நான் நாளை வழங்க உள்ளேன். வடகிழக்குப் பகுதியின் மேம்பாட்டுக்கு, அந்தப் பகுதியைச் சேர்ந்த இளைஞர்களின் மத்தியில் தொழில் செய்வதற்கான ஆர்வம் இருப்பது சிறப்பானது.
ஷில்லாங்கில், ஷில்லாங்-நாங்ஸ்டோயின்-ரோங்ஜெங்-துரா சாலையை தொடங்கிவைக்க உள்ளேன். இந்தத் திட்டம், இணைப்பு வசதியை மேம்படுத்தி, பொருளாதார வளர்ச்சியை அதிகரிக்கச் செய்யும். பொதுக் கூட்டத்திலும் கூட நான் உரையாற்ற உள்ளேன்.
வடகிழக்குப் பிராந்தியத்தில் உள்ள அதிக அளவிலான வாய்ப்புகளை நாம் பார்க்கிறோம். மேலும், வடகிழக்குப் பிராந்தியத்தின் ஒட்டுமொத்த வளர்ச்சிக்காக அனைத்தையும் செய்ய உறுதிபூண்டுள்ளோம்,” என்று பிரதமர் தெரிவித்துள்ளார்.
நிதி அமைச்சகம்
ஆகஸ்ட் மாத ஜி.எஸ்.டி. வருவாய் ரூ. 94,000 கோடி
2018 ஆகஸ்ட் மாதம் ரூ. 93,960 கோடி அளவுக்கு ஜி.எஸ்.டி. வசூலாகியுள்ளது. இதில் சி.ஜி.எஸ்.டி. ரூ. 15,303 கோடி, எஸ்.ஜி.எஸ்.டி. ரூ. 21,154 கோடி மற்றும் ஐ.ஜி.எஸ்.டி. ரூ. 49,876 கோடி ஆகும்.  வசூலிக்கப்பட்டுள்ளது. 2018 ஆலஸ்ட் 31ம் தேதி வரை ஜூலை மாத்த்திற்கான தாக்க்ல் செய்யப்பட்ட ஜி.எஸ்>டி.ஆர். 3பி கணக்குகள் எண்ணிக்கை 67 லட்சமாகும். 2018 ஜூலை 31 வரை தாக்கல் செய்யப்பட்ட ஜூன் மாத கணக்குகளின் எண்ணிக்கையான 66 லட்சத்தை விட இது கூடுதலாகும். ஜூலை மாத கணக்கு தாக்கலுக்கான கடைசி நாள் கேரள மாநிலத்திற்கு அக்டோபர் 5ம் தேதி வரை நீட்டிக்கப்பட்டுள்ளது.
தற்காலிக தீர்வுத் தொகையான ரூ. 12000 உட்பட தீர்வுகள் அளிக்கப்பட்ட பின்னர் மத்திய அரசு மற்றும் மாநில அரசுகளுக்கான மொத்த வருவாய் ஆகஸ்ட் மாத்த்தில் ரூ. 36963 கோடி மற்றும் ரூ. 41136 கோடியாகவும் உள்ளது. ஜூன் – ஜூலை ஆகிய இரு மாத காலத்திற்கு மாநிலங்களுக்காக இழப்பீடாக ரூ. 14930 கோடி அளிக்கப்பட்டுள்ளது.
2018 ஆகஸ்ட் மாத வசூலிக்கப்பட்ட வருவாய் ஜூலை மாதம் வசூலிக்கப்பட்ட ரூ. 96483 கோடி மற்றும் ஜூன மாதம் வசூலிக்கப்பட்ட ரூ. 95610 கோடியை விட சிறிதளவு குறைவாகும். நடப்பு ஆண்டில் வருவாய் போக்கை கீழே உள்ள அட்டவணை காட்டுகிறது.
எரிசக்தி அமைச்சகம்
மின் கட்டணத்தை குறைப்பதற்கான திட்டம் வெளியீடு: சுமார் 5 சதவீதம் வரை குறையலாம்
நுகர்வோர் மின் கட்டணத்தை குறைக்கும் நோக்கத்துடன், மின்துறையில் போட்டி அதிகரிக்கும் முறை குறித்து மின்துறை அமைச்சகம் ஆய்வு செய்து வருகிறது.
கடந்த சில ஆண்டுகளாக மின் உற்பத்தியிலும், அதை மின் தொகுப்புடன் இணைப்பதிலும் வெற்றி காணப்பட்டது. மின் உற்பத்தி செலவும் குறைக்கப்பட்டுள்ளது. இதன் பயன்கள் நுகர்வோரை சென்றடைய வேண்டும்.
அடுத்தகட்ட நடவடிக்கையாக, ‘ஒரே நாடு, ஒரே மின் தொகுப்பு, ஒரே அலைவரிசை, ஒரே விலை’ என்ற திட்டத்தை அமல்படுத்த வேண்டும். இதற்காக மத்திய மின் ஒழுங்குமுறை ஆணையம், சந்தை அடிப்படையில் சிக்கன விநியோகத்தை  தொடங்கியுள்ளது. இந்த முறை நாடு முழுவதும் குறைந்த செலவில் மின் உற்பத்தியை உறுதி செய்யும். இதன் மூலம் நுகர்வோருக்கு மின் கட்டண செலவு குறையும்.
இதன் முதல்கட்ட அமலாக்கம் 2022 ஏப்ரல் 1ம் தேதி முதல் தொடங்க திட்டமிடப்பட்டுள்ளது. இதன் மூலம் நுகர்வோர் மின் கட்டணம் 5 சதவீதம் வரை குறையலாம் என எதிர்பார்க்கப்படுகிறது. இதற்கான விதிமுறைகளை மத்திய மின் ஒழுங்குமுறை ஆணையம் வகுக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762042
நிதி அமைச்சகம்
65வது நிறுவன தினத்தை வருவாய் புலனாய்வு இயக்குநரகம்  நாளை கொண்டாடுகிறது
வருவாய் புலனாய்வு இயக்குநரகம்  தனது 65வது நிறுவன நாளை 2022 டிசம்பர் 5-6 தேதிகளில் கொண்டாடுகிறது. மத்திய நிதி மற்றும் பெருநிறுவன விளம்பரங்கள் துறை அமைச்சர் திருமதி. நிர்மலா சீதாராமன், மத்திய நிதித்துறை இணையமைச்சர் திரு பங்கஜ் சவுத்ரியுடன் இணைந்து 2 நாள் நிகழ்ச்சியைத் தொடங்கி வைக்கிறார்.
வருவாய் புலனாய்வு இயக்குநரகம்  என்பது இந்திய அரசின் மறைமுக வரிகள் மற்றும் சுங்க வாரியத்தின்  மேற்பார்வையின் கீழ், கடத்தல் தடுப்பு நடவடிக்கைகளில் முதன்மையான உளவுத்துறை மற்றும் அமலாக்க நிறுவனமாகும். இது 4 டிசம்பர் 1957 இல் நடைமுறைக்கு வந்தது. புதுதில்லியில் தனது தலைமையகத்தைக் கொண்டுள்ள டிஆர்ஐ, 12 மண்டலப் பிரிவுகள், 35 பிராந்தியப் பிரிவுகள் மற்றும் 15 துணை மண்டலப் பிரிவுகளை உள்ளடக்கி, அதில் சுமார் 800 அதிகாரிகள் பணிபுரிகின்றனர்.
ஆறு தசாப்தங்களுக்கும் மேலாக செயல்பட்டுக் கொண்டிருக்கும் டிஆர்ஐ, இந்தியாவிலும், வெளிநாட்டிலும் போதைப்பொருட்கள், தங்கம், வைரங்கள், விலைமதிப்பற்ற உலோகங்கள், வனவிலங்கு தொடர்பான பொருட்கள், சிகரெட்டுகள், ஆயுதங்கள், வெடிமருந்துகள், கள்ளநோட்டுகள், வெளிநாட்டுப் பணம், அபாயகரமான மற்றும் சுற்றுச்சூழலைப் பாதிக்கக்கூடிய பொருட்கள், பழங்காலப் பொருட்கள் போன்றவை தொடர்பாக நடைபெறும் குற்றச்செயல்பாடுகளில் ஈடுபடுபவர்களுக்கு எதிராக தண்டனை நடவடிக்கை எடுக்கும்.
இந்தாண்டு "இந்தியாவில் கடத்தல் தடுப்பு நடவடிக்கைகள்- தொடர்பான அறிக்கை 2021-22"-யை மத்திய நிதி மற்றும் பெருநிறுவன விவகாரங்கள் துறை அமைச்சர் வெளியிடுகிறார். கடத்தல் தடுப்பு மற்றும் வணிக மோசடி தொடர்பாக டிஆர்ஐ மேற்கொண்ட நடவடிக்கைகள் குறித்து அறிக்கையில் விரிவாக தெரிவிக்கப்பட்டிருக்கும்.
பழங்குடியினர் நலத்துறை அமைச்சகம்
“வடகிழக்குப்பிராந்திய பழங்குடி மக்கள் உற்பத்திப் பொருட்கள் விற்பனையை அதிகரிப்பதற்கான சந்தைமற்றும் சரக்குப் போக்குவரத்து மேம்பாட்டு” திட்டத்தை திரு அர்ஜூன் முண்டாமணிப்பூரில் நாளை தொடங்கிவைப்பார்
வடகிழக்குப் பிராந்திய பழங்குடியின மக்கள் பயனடைவதற்காக “வடகிழக்குப் பிராந்திய பழங்குடி மக்கள் உற்பத்திப் பொருட்கள் விற்பனையை அதிகரிப்பதற்கான சந்தை மற்றும் சரக்குப் போக்குவரத்து மேம்பாடு” என்ற புதிய திட்டத்தை மத்திய பழங்குடியினர் நல அமைச்சகம் அறிமுகம் செய்துள்ளது. வடகிழக்கு மாநிலங்களைச் சேர்ந்த பழங்குடியின மக்களின் உற்பத்திப் பொருட்களின் கொள்முதல், சரக்குப் போக்குவரத்து, சந்தைப்படுத்துதல் ஆகியவற்றின் திறனை அதிகரிப்பதன் மூலம் பழங்குடியின கைவினைஞர்களின் வாழ்வாதார வாய்ப்புகளை வலுப்படுத்துவது இந்தத் திட்டத்தின் நோக்கமாகும்.
இந்தத் திட்டத்தை மணிப்பூர் முதலமைச்சர் திரு என் பிரேன் சிங் முன்னிலையில் மத்திய பழங்குடியினர் நலத்துறை அமைச்சர் திரு அர்ஜூன் முண்டா மணிப்பூரில் 18.04.2023 அன்று தொடங்கிவைப்பார்.
இந்தத் திட்டத்தின் ஒரு பகுதியாக வடகிழக்குப் பிராந்தியத்தின் பல்வேறு மாவட்டங்களில் பழங்குடியின கைவினைக் கலைஞர்கள் முகாம்களுக்கு ஏற்பாடு செய்யப்பட்டுள்ளது. இந்த முகாம்கள் நாளை தொடங்கி மே மாதம் வரை 68 இடங்களில் நடைபெறும்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் விரைவில் 1.16 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 19-ஆம் தேதி வரை, 78.58 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 1.16 கோடி டோஸ் தடுப்பூசிகளை  வழங்கத் திட்டமிடப்பட்டுள்ளது.
சுமார் 5.16 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756185
-----
(Visitor Counter : 139
ரெயில்வே அமைச்சகம்
முதன்முறையாக வங்கதேசத்திற்கு 200 மெட்ரிக் டன் பிராணவாயு விநியோகம்: தயார்நிலையில் ஆக்சிஜன் எக்ஸ்பிரஸ் ரயில்கள்
இந்திய ரயில்வேயின் ஆக்சிஜன் எக்ஸ்பிரஸ் ரயில்கள் வங்கதேசத்திற்கு பயணம் மேற்கொள்ளவிருக்கின்றன. ஆக்சிஜன் எக்ஸ்பிரஸ் ரயில்கள் அண்டை நாடுகளுக்கு பயணிப்பது இதுவே முதல் முறையாகும். 200 மெட்ரிக் டன் மருத்துவப் பிராணவாயுவை வங்கதேசத்தின் பேனாபோலிற்கு எடுத்துச் செல்வதற்காக தென்கிழக்கு ரயில்வேயின் கீழ் இயங்கும் சக்ரதர்பூர் பிரிவில் இன்று ஓர் ஒப்பந்தம் செய்யப்பட்டுள்ளது.
10 கொள்கலன்களில் 200 மெட்ரிக் டன் மருத்துவப் பிராணவாயுவை நிரப்பும் பணி 09.25 மணிக்கு நிறைவடைந்தது.
இந்திய மாநிலங்களுக்கு தேவைப்படும் மருத்துவப் பிராணவாயுவை கொண்டு சேர்ப்பதற்காக கடந்த ஏப்ரல் 24-ஆம் தேதி ஆக்சிஜன் எக்ஸ்பிரஸ் ரயில்கள் சேவை நாடு முழுவதும் தொடங்கப்பட்டது. இதன் மூலம் 15 மாநிலங்களுக்கு 480 ரயில்களில் சுமார் 35,000 மெட்ரிக் டன் பிராணவாயு விநியோகிக்கப்பட்டுள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738502
பொருளாதார விவகாரங்களுக்கான மத்திய அமைச்சரவைக் குழு
கால்நடைப் பராமரிப்பு உள்கட்டமைப்பு வளர்ச்சி நிதியை நிறுவ அமைச்சரவை ஒப்புதல் அளித்தது.
பல்வேறு துறைகளில் வளர்ச்சியை உறுதி செய்ய சமீபத்தில் அறிவிக்கப்பட்ட சுய-சார்பு இந்தியா ஊக்கத் தொகுப்பின் தொடர்ச்சியாக, ரூ 15,000 கோடி மதிப்புள்ள கால்நடைப் பராமரிப்பு உள்கட்டமைப்பு வளர்ச்சி நிதியை நிறுவுவதற்கு பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
பால்வள உள்கட்டமைப்பின் மேம்பாட்டுக்காக பால்வளக் கூட்டுறவுத் துறையால் செய்யப்பட்ட முதலீட்டை ஊக்குவிப்பதற்காகப் பல்வேறு திட்டங்களை அரசு செயல்படுத்தி வருகிறது. எனினும், பதப்படுத்துதல், மதிப்புக் கூட்டல் உள்கட்டமைப்பு ஆகியவற்றில் ஈடுபட்டுள்ளதற்காக சிறு, குறு, நடுத்தரத்தொழில் நிறுவனங்கள் மற்றும் தனியார் நிறுவனங்களையும் முன்னிறுத்தி, ஊக்கப்படுத்த வேண்டும் என்று அரசு உணர்கிறது. பால்வளம், இறைச்சிப் பதனிடுதல் மற்றும் மதிப்புக் கூட்டல் உள்கட்டமைப்பில் செய்யப்படும் அத்தகைய முதலீடுகளுக்கும், தனியார் துறையில் விலங்குத் தீவன ஆலையை நிறுவுவதற்கும் மிகவும் தேவைப்படும் ஊக்கத்துக்கு கால்நடைப் பராமரிப்பு உள்கட்டமைப்பு வளர்ச்சி நிதி வழி வகுக்கும். உழவர் உற்பத்தியாளர் நிறுவனங்கள், சிறு, குறு, நடுத்தரத்தொழில் நிறுவனங்கள், பிரிவு 8 நிறுவனங்கள், தனியார் நிறுவனங்கள் மற்றும் குறைந்தபட்சம் 10 சதவீதம் முதலீட்டு நிதி பங்களிப்பு அளிக்கும் தனிப்பட்டத் தொழில் முனைவோர் ஆகியோர் இந்தத் திட்டத்தின் தகுதியான பயனாளிகளாக இருப்பர். பட்டியல் வங்கிகளால் வழங்கப்படும் கடன் வசதி மீதி 90 சதவீதமாக இருக்கும்.
தகுதியான பயனாளிகளுக்கு 3 சதவீதம் வட்டித் தள்ளுபடியை இந்திய அரசு வழங்கும். அசல் கடன் தொகைக்கு 2 வருடங்கள் தடைக்காலம் இருக்கும். அதன் பிறகு ஆறு ஆண்டுகளில் கடனைத் திரும்பச் செலுத்த வேண்டும்.
நபார்டால் நிர்வகிக்கப்பட இருக்கும் ரூ 750 கோடி கடன் உத்தரவாதத் தொகையையும் இந்திய அரசு நிறுவும். சிறு, குறு, நடுத்தரத்தொழில் நிறுவனங்களுக்காக வரையறுக்கப்பட்டுள்ள வரம்புகளுக்குள் வரும் ஒப்புதலளிக்கப்பட்ட திட்டங்களுக்கு கடன் உத்தரவாதம் வழங்கப்படும். கடன் வாங்குபவரின் கடன் வசதியில் 25 சதவீதம் வரை உத்தரவாதம் வழங்கப்படும்.
(Visitor Counter : 210
ரெயில்வே அமைச்சகம்
பெண் பயணிகளின் பாதுகாப்புக்கு ‘‘எனது தோழி’’ நடவடிக்கையை தொடங்கியது இந்திய ரயில்வே
அவசர தேவைக்கு ‘182’ என்ற எண்ணுக்கு போன் செய்யலாம்
ரயிலில் பயணிக்கும் பெண் பயணிகளுக்கு, புறப்படும் ரயில் நிலையத்திலிருந்து, சென்றடையும் ரயில் நிலையம் வரை பாதுகாப்புக்கு அளிக்கும் நோக்கில், ‘‘எனது தோழி’’ நடவடிக்கையை இந்திய ரயில்வே தொடங்கியுள்ளது.
ரயிலில் பயணம் செய்யும் பெண் பயணிகளின் பாதுகாப்புக்காக ‘‘எனது தோழி’ நடவடிக்கை தென் கிழக்கு ரயில்வேயில் கடந்த செப்டம்பர் மாதம் தொடங்கப்பட்டது. இதற்கு பெண் பயணிகளிடம் வரவேற்பு கிடைத்ததால், இந்த நடவடிக்கை அனைத்து ரயில்வே மண்டலங்களுக்கும் விரிவுபடுத்தப்பட்டுள்ளது.
ரயில்வே பாதுகாப்பு படையின் முன்முயற்சியில் தொடங்கப்பட்டுள்ள இந்த நடவடிக்கை மூலம், ரயில் பயணம் செய்யும் பெண் பயணிகள், குறிப்பாக தனியாக பயணம் செய்பவர்களிடம், ரயில்வே பாதுகாப்பு படை பெண் போலீசார் தொடர்பு கொண்டு பயணத்தின் போது மேற்கொள்ள வேண்டிய பாதுகாப்பு முன்னெச்சரிக்கை நடவடிக்கைகளை எடுத்துரைப்பர். பயணத்தின் போது ஏதாவது பிரச்னை ஏற்பட்டால், 182 என்ற போன் செய்து தகவல் தெரிவிக்கும்படியும் கூறுவர்.
ரயில்வே பாதுகாப்பு படை போலீசார், பெண் பயணிகளின் இருக்கை எண், ரயில் பெட்டி எண் ஆகியவற்றை சேகரித்து, ரயில் நிற்கும் இடங்களில் பாதுகாப்பு பணியில் உள்ள ஆர்பிஎப் போலீசாருக்கு தெரிவிப்பர். அவர்கள், சம்பந்தப்பட்ட பெண் பயணிகளை கண்காணிப்பர். தேவைப்பட்டால், பெண் பயணிகளை தொடர்பு கொண்டு பேசுவர். ரயிலில் பாதுகாப்பு பணியில் ஈடுபடும் ரயில்வே பாதுகாப்பு படை போலீசார் / மாநில ரயில்வே போலீசாரும், தனியாக பயணம் செய்யும் பெண் பயணிகளுக்கான பாதுகாப்பை வழங்குவர்.
சேர வேண்டிய இடம் வந்ததும், பெண் பயணிகளிடம் பாதுகாப்பு பற்றி கருத்தக்களை ஆர்பிஎப் குழுவினர் சேகரிப்பர். இந்த கருத்துக்கள் பரிசீலிக்கப்பட்டு தேவையான நடவடிக்கை எடுக்கப்படும். ‘‘எனது தோழி’’ நடவடிக்கையின் கீழ் உள்ள ரயில்களில் பயணம் செய்யும் பெண் பயணிகளிடமிருந்து வரும் அவசர அழைப்புகளை மூத்த அதிகாரிகளும் கண்காணிப்பர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1668560
பொருளாதார விவகாரங்களுக்கான மத்திய அமைச்சரவைக் குழு
இமாச்சலப் பிரதேசத்தில் எஸ்ஜேவிஎன் நிறுவனத்தின் 382 மெகாவாட் திறன் கொண்ட சன்னி அணை நீர் சக்தி திட்டத்திற்கு முதலீடு தொடர்பான ஒப்புதல் அளிக்கப்பட்டுள்ளது
இமாச்சலப் பிரதேசத்தில் எஸ்ஜேவிஎன் நிறுவனத்தின் 382 மெகாவாட் திறன் கொண்ட சன்னி அணை நீர் சக்தி திட்டத்திற்கு முதலீடு தொடர்பாக பொருளாதார விவகாரங்களுக்கான மத்திய அமைச்சரவைக் கூட்டத்தில் முடிவு எடுக்கப்பட்டது.
இந்த திட்டத்தின் முதலீட்டுத் தொகையாக ரூ. 2614.51 கோடி ஒதுக்கீடு செய்யப்படும் என்றும் இதில் உள்கட்டமைப்பு சேவைகளுக்கு மத்திய அரசின் நிதி ஆதாரமாக ரூ. 13.80 கோடி வழங்கப்படும். கடந்த 2022-ம் ஆண்டு ஜனவரி வரையில், இந்தத் திட்டத்திற்கான ஒட்டுமொத்த செலவினங்களாக ரூ. 246 கோடிக்கு ஒப்புதல் அளிக்கப்பட்டது. ழங்கப்H
தற்சார்பு இந்தியா திட்டத்தின் நோக்கங்களை கருத்தில் கொண்டு தற்போது அமையவிருக்கும் 382 மெகாவாட் திறன் கொண்ட சன்னி அணை நீர் சக்தித் திட்டத்தின் மூலம் உள்ளூர் தொழில்துறையினர்கள், சிறு, குறு மற்றும் நடுத்தர தொழில் நிறுவனங்கள் போன்றவைகளுக்கு பயனுள்ள வகையில் அமையும்.
மேலும் உள்ளூர் மக்களுக்கு வேலைவாய்ப்பு அளிக்கப்பட்டு அவர்களின் சமூகப் பொருளாதார வளர்ச்சி மேன்மை அடையும். இந்தத் திட்டத்தின் மூலம் 4,000 நபர்களுக்கு நேரடி மற்றும் மறைமுக வேலைவாய்ப்பு ஏற்படும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1888538